Oʻzbekiston Respublikasi Hukumatining ayrim qarorlariga koʻchmas mulkka oid kadastr hujjatlarini rasmiylashtirish tartibini yanada takomillashtirishga yoʻnaltirilgan oʻzgartirish va qoʻshimchalar kiritish haqida
(resolution, 2018-12-29)

Oʻzbekiston Respublikasi Vazirlar Mahkamasining “2016-2017-yillar davrida jismoniy va yuridik shaxslarga tegishli boʻlgan koʻchmas mulk obyektlarini yalpi xatlovdan oʻtkazish toʻgʻrisida” 2016-yil 3-avgustdagi 251-son qaroriga muvofiq, shuningdek koʻchmas mulkka oid kadastr hujjatlarini rasmiylashtirish tartibini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamentiga yuklansin. 1. Vazirlar Mahkamasining 2011-yil 25-maydagi 146-son qarori bilan tasdiqlangan Yer uchastkalari egalari, foydalanuvchilari, ijarachilari va mulkdorlarining koʻrgan zararlarini, shuningdek qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash tartibi toʻgʻrisidagi Nizomda (Oʻzbekiston Respublikasi QT, 2011-y., 5-son, 40-modda): a) 3-bandda: birinchi xatboshidagi “loyihasini tuzadigan” soʻzlaridan keyin “Oʻzdaverloyiha” davlat ilmiy-loyiha instituti va uning hududiy boʻlinmalari” soʻzlari qoʻshilsin; ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; b) 18-bandga quyidagi mazmundagi xatboshilar qoʻshilsin: “qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrni yer uchastkalari quyidagilar uchun olib qoʻyilgan holatlarda qoplanmaydi: yakka tartibda uy-joy qurish va turar joy binosiga xizmat koʻrsatish; maktabgacha, umumiy oʻrta, oʻrta maxsus, kasb-hunar taʼlimi va davolash muassasalari qurish; suv xoʻjaligi, melioratsiya obyektlari va gidrotexnika inshootlari qurish; muhofaza qilinadigan tabiiy hududlar barpo etish”; v) 20-band oʻz kuchini yoʻqotgan deb hisoblansin; g) 21-bandda: birinchi xatboshidagi “boshqarmalarining” soʻzidan keyin “(keyingi oʻrinlarda hududiy boshqarmalar deb ataladi)” soʻzlari qoʻshilsin; ikkinchi xatboshi chiqarib tashlansin; d) 24-band quyidagi tahrirda bayon etilsin: “24. Qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash uchun hududiy boshqarmalarning maxsus hisob raqamlariga tushgan mablagʻlarning 90 foizidan “Yergeodezkadastr” davlat qoʻmitasi tomonidan tasdiqlangan xarajatlar smetasiga muvofiq, Qoraqalpogʻiston Respublikasi Vazirlar Kengashi, viloyatlar va Toshkent shahri hokimlari tomonidan tasdiqlangan ishchi reja asosida quyidagilar uchun foydalaniladi: yangi yerlarni oʻzlashtirish va sugʻoriladigan yerlarni kompleks rekonstruksiya qilish; tuproq unumdorligini oshirish; kollektor-drenaj tarmogʻini qurish va qayta qurish, sugʻoriladigan yerlarni kapital planirovka qilish va ularning suv taʼminotini oshirish; pichanzorlar va yaylovlarni tubdan yaxshilash; oʻrmonlar va mevali oʻrmonzorlarni barpo etish, tiklash; qumliklar, suv havzalari va daryolarning qirgʻoqboʻyi mintaqalarini daraxtzorlashtirish; togʻ yonbagʻirlarini terrasalash va eroziyaga qarshi boshqa tadbirlarni amalga oshirish; yer tuzish, kadastr va oʻrmon barpo etish ishlari; yaylovlarda sugʻorish punktlarini (skvajinalar, quduqlar va suv quvurlarini) qurish va jihozlash; fermer xoʻjaliklarining yer uchastkalarini maqbullashtirish boʻyicha yer tuzish hujjatlarini tuzish; buzilgan yerlarni rekultivatsiya qilish; avtomatlashtirilgan er-axborot tizimlarini yaratish. Ushbu bandda koʻrsatilgan ishlarni bajarish uchun jalb etiladigan pudrat tashkilotlarini yonilgʻi-moylash materiallari bilan taʼminlash melioratsiya, irrigatsiya va yerlarni tekislash ishlari uchun belgilangan tartibda “Oʻzdavneftgazinspeksiya” DI tomonidan tasdiqlanadigan rejalashtirilgan hajmlar hisobiga amalga oshiriladi. Qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash uchun tushgan mablagʻlar hisobidan hududiy boshqarmalarga bittadan shtatdagi xodim ajratiladi, uning vazifasiga yuqorida koʻrsatilgan, shu jumladan tashkiliy texnika vositalari, jihozlar va uskunalar xarid qilish ishlarini tashkillashtirish kiradi. Yer resurslari va davlat kadastri boshqarmalari tomonidan mablagʻlarni sarflash “Yergeodezkadastr” davlat qoʻmitasi tomonidan tasdiqlangan smeta boʻyicha amalga oshiriladi. Qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash hisobiga tushgan mablagʻlardan yer munosabatlari bilan bogʻliq boshqa maqsadlar uchun foydalanish Vazirlar Mahkamasining qarori boʻyicha amalga oshiriladi”; e) quyidagi mazmundagi 241-band qoʻshilsin: “241. Qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash hisobiga tushgan mablagʻlarning 10 foizi qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash boʻyicha qarzlarni toʻlash uchun sudlarga daʼvolar kiritilganda davlat bojlarini va sud xarajatlarini toʻlashga, tegishli shtat birliklarini taʼminlashga, xodimlarni ijtimoiy himoyalashga va moddiy-texnika bazasini rivojlantirishga quyidagi tartibda taqsimlanadi: mablagʻlarning 7 foizi “Yergeodezkadastr” davlat qoʻmitasining maxsus hisob raqamiga oʻtkaziladi; 3 foizi hududiy boshqarmalarda qoladi. Hududiy boshqarmalar mablagʻlarning tushishiga koʻra, “Yergeodezkadastr” davlat qoʻmitasiga tegishli boʻlgan mablagʻlarni uning maxsus hisob raqamiga oʻtkazadilar”; j) 25-band quyidagi tahrirda bayon etilsin: “25. Qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash tartibida kelib tushgan mablagʻlardan ushbu Nizomning 24 va 241-bandlarida belgilangan tadbirlarni amalga oshirish uchun, qoidaga koʻra, qishloq xoʻjaligi va oʻrmon yerlari olib qoʻyilgan tumanlarda foydalaniladi. Debitorlik qarzning undirilgan summasi unga qoʻshib yozilgan penya bilan birga ushbu Nizomning 24 va 241-bandlarida va ushbu bandda belgilangan tartibda taqsimlanadi. Ayrim hollarda Qoraqalpogʻiston Respublikasi Vazirlar Kengashining yoki viloyat hokimining qarorlari asosida ulardan Qoraqalpogʻiston Respublikasining yoki oʻsha viloyatning boshqa tumanlarida foydalanish mumkin”; z) 30-bandda: formula quyidagi tahrirda bayon etilsin: quyidagi mazmundagi sakkizinchi xatboshi qoʻshilsin: “Bb — olib qoʻyiladigan sugʻoriladigan yerlar tuproqlarining oʻrtacha bonitet ballari, ball”; sakkizinchi — oʻn beshinchi xatboshilar toʻqqizinchi — oʻn oltinchi xatboshilar deb hisoblansin; i) 32-band quyidagi tahrirda bayon etilsin: “32. Olib qoʻyiladigan lalmi shudgor va sugʻorilmaydigan koʻp yillik daraxtzorlar oʻrniga beriladigan bir xil yangi yerlarni sugʻorish va oʻzlashtirish qiymati tabiiy zonalardagi joyiga qarab 1 gektar uchun quyidagi miqdorlarda qabul qilinadi: tekislik (yogʻinlar bilan taʼminlanmagan) zonasida — 1462 ming soʻm; tekislik-adir (yogʻinlar bilan yarim taʼminlangan) zonasida — 2162 ming soʻm; togʻoldi va togʻ (yogʻinlar bilan taʼminlangan) zonasida — 2641 ming soʻm”; k) 37-bandda: formula quyidagi tahrirda bayon etilsin: yettinchi xatboshi quyidagi tahrirda bayon etilsin: “Ch — qishloq xoʻjaligi yerlari doimiy foydalanishga olib qoʻyilganda, qishloq xoʻjaligi nobudgarchiliklari summasidan qishloq xoʻjaligi yerlari olib qoʻyilgani uchun hisoblanadigan foiz miqdori 10 yilgacha — 4 foiz (Ch1x4), 11 yildan 30 yilgacha — har bir yil uchun 2 foizdan (Ch2x2) va 31 dan 50 yilgacha — 1 foizdan (Ch3x1)”; sakkizinchi xatboshi chiqarib tashlansin; toʻqqizinchi — oʻninchi xatboshilar tegishli ravishda sakkizinchi-toʻqqizinchi xatboshilar deb hisoblansin; l) 48-band quyidagi tahrirda bayon etilsin: “48. Yangi yerlarni sugʻorish va oʻzlashtirish qiymati, lalmi shudgor va sugʻorilmaydigan koʻp yillik daraxtzorlar olib qoʻyilganda qishloq xoʻjaligi ishlab chiqarishi nobudgarchiliklarining ushbu qiymatni inobatga olib hisoblangan miqdori, shuningdek ushbu Nizomning 32-bandi va unga 1 va 2-ilovalarda nazarda tutilgan pichanzorlar va yaylovlar holatini tubdan yaxshilash qiymati “Yergeodezkadastr” davlat qoʻmitasi, Iqtisodiyot vazirligi va Moliya vazirligining qoʻshma qarori bilan, Oʻzbekiston Respublikasi Davlat statistika qoʻmitasining maʼlumotlari boʻyicha qurilish materiallari narxlari indeksining oʻtgan yilgi oʻzgarishi darajasidan kelib chiqib, joriy yilning 31-dekabriga qadar har yili indeksatsiyalanishi lozim”; m) Nizomga 1-ilovaning matni quyidagi tahrirda bayon etilsin: Hududlar 1 gektar bir xil yerlarni sugʻorish va oʻzlashtirishning bir bonitet balli uchun qiymati, ming soʻm Qoraqalpogʻiston Respublikasi 444,2 viloyatlar: Andijon 761,6 Buxoro 634,8 Jizzax 507,8 Qashqadaryo 507,8 Navoiy 507,8 Namangan 698,2 Samarqand 761,6 Surxondaryo 825,0 Sirdaryo 507,8 Toshkent 761,6 Fargʻona 698,2 Xorazm 634,8 Toshkent shahri 761,6 ”; n) Nizomga 2-ilovaning matni quyidagi tahrirda bayon etilsin: Vertikal zonalarga boʻlinish 1 gektar pichanzorlar va yaylovlar holatini tubdan yaxshilash qiymati, ming soʻm Ulardan tubdan yaxshilash qiymati oʻrni qoplanadigan mahsulotning qiymati “Choʻl” mintaqasi 242,9 50,1 192,8 “Adir” mintaqasi 283,9 88,8 195,1 “Togʻ” mintaqasi 398,6 66,5 332,1 ”;